
	1. Էկոնոմիկայի նախարարություն
	24.09.2026 թ. 
N /24787-2026

	
1. Նախագծի N7 հավելվածով սահմանվող Ֆիզիկական արհեստական բանականության ծրագրում (այսուհետ՝ Ծրագիր) «Ֆիզիկական արհեստական բանականություն» հասկացությունը սահմանվում է լայն շրջանակով, սակայն հստակեցված չեն այն առաջնահերթ հետազոտական ուղղությունները, որոնց շուրջ պետք է կենտրոնացվեն Ծրագրի մարդկային և ենթակառուցվածքային ռեսուրսները։ Առաջարկվում է Ծրագրում նախատեսել առանձին դրույթ, համաձայն որի՝ Ծրագրի հետազոտական գործունեությունը կենտրոնացվելու է նախապես սահմանված առաջնահերթ ուղղությունների վրա՝ հաշվի առնելով Հայաստանի գիտական և ինժեներական ներուժը, միջազգային գիտատեխնոլոգիական զարգացումները, արդյունաբերության պահանջարկը և ստեղծվող ենթակառուցվածքների արդյունավետ օգտագործման հնարավորությունները։
2. Ծրագրով նախատեսվում է ստեղծել երկու ռոբոտաշինական լաբորատորիա, սակայն հստակեցված չէ դրանց մասնագիտացումը։ Առաջարկվում է յուրաքանչյուր լաբորատորիայի համար սահմանել հիմնական հետազոտական ուղղությունը և նվազագույն տեխնիկական պահանջները։
3. Ծրագրով նախատեսվում է հետազոտությունների արդյունքների առևտրայնացում, սակայն կարգավորված չեն ստեղծվող մտավոր սեփականության նկատմամբ իրավունքները։ Առաջարկվում է սահմանել, որ Ծրագրի շրջանակում ստեղծվող մտավոր սեփականության նկատմամբ իրավունքների պատկանելիության, պաշտպանության, լիցենզավորման, օգտագործման և առևտրայնացման կարգը կսահմանվի համապատասխան կողմերի միջև կնքվող համաձայնագրերով։
4. Հավելված N 8-ով Ծրագրի իրականացման ժամկետը սահմանվում է 7 տարի՝ սկսած 2026 թվականի աշնանից, մինչդեռ նախագծի 3-րդ կետի 2-րդ ենթակետի «գ» պարբերությամբ բյուջետավորում նախատեսվում է միայն 2027-2031 թվականների համար։
	












Ընդունվել է ի գիտություն:











	2. Արդարադատության նախարարություն 
	24.09.2026 թ. 
N /27.1/50741-2026

	«Ֆիզիկական արհեստական բանականության ծրագիրը հաստատելու և «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու և Հայաստանի Հանրապետության կրթության, գիտության, մշակույթի և սպորտի նախարարությանը գումար հատկացնելու մասին» Հայաստանի Հանրապետության կառավարության որոշման նախագծի 2-րդ կետի 2-րդ ենթակետով հաստատվող հավելված 8-ի «Պատասխանատու/համակատարող» սյունակի ոչ պետական մարմինների անվանումներից հետո անհրաժեշտ է լրացնել «(համաձայնությամբ)» բառը։
	


Ընդունվել է:
Լրացվել է:

	3. Բարձր տեխնոլոգիական արդյունաբերության և արհեստական բանականության նախարարություն
	30.09.2026 թ. 
N 01/09.1/6765-2026

	Ի կատարումն ՀՀ վարչապետի աշխատակազմի ղեկավարի 2026 թվականի սեպտեմբերի 16-ի թիվ 02/16.5/32133-2026 գրության՝ տեղեկացնում եմ, որ «Ֆիզիկական արհեստական բանականության ծրագիրը հաստատելու և «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու և Հայաստանի Հանրապետության կրթության, գիտության, մշակույթի և սպորտի նախարարությանը գումար հատկացնելու մասին» ՀՀ կառավարության որոշման նախագծի վերաբերյալ ՀՀ բարձր տեխնոլոգիական արդյունաբերության և արհեստական բանականության նախարարությունն առաջարկություններ և դիտողություններ չունի։
	Ընդունվել է ի գիտություն:

	4. Ֆինանսների նախարարություն
	

	Սահմանված ժամկետում կարծիք չեն տրամադրել:

